Đugum kuje đugumdžija Mujo
<s>Đugum kuje đugumdžija Mujo,</s>

<s>đugum kuje, daleko se čuje,</s>

<s>bakrom kuje, srmom oblijeva,</s>

<s>đugum kuje, đugumu govori:</s>

<s>- Moj đugume, moj bakreni sude,</s>

<s>ko li će te na vodu nositi</s>

<s>i sa vode kući donositi,</s>

<s>po mahali tobom jordamiti?</s>

<s>Rad bih znati i fajdu imati</s>

<s>pa ću ići hodži na zapise</s>

<s>neka gleda u svome ćitabu,</s>

<s>hoće l' đugum nositi Hajrija</s>

<s>Zumbulušom do Zumbul-česama?</s>

<s>Ako hodža vidi u ćitabu,</s>

<s>da će đugum nositi Hajrija,</s>

<s>sjutra ću je zaprosit' od babe.</s>

<s>Ako hodža bude razvidio,</s>

<s>da mi Hajra nije suđenica,</s>

<s>salupaću srmali đuguma,</s>

<s>što ga kovah devet godin' dana!</s>

<s>Sevdalinke</s>

